شه‌فه‌ق نيوز/ وه‌زاره‌ت ته‌ندروستى سعودى، تۆماركردن 24 حاڵه‌ت تويشهاتن‌ وه‌ ڤايرۆس كۆرۆناى تازه‌ ئاشكرا كرد ك دووان له‌ليان له‌ عراق بوينه‌و گله‌وخواردنه‌ ئه‌را سعوديه‌.
وه‌زاره‌ته‌گه‌ له‌ به‌ياننامه‌يگ وت: ئه‌و هه‌ردوگ حاڵه‌ته‌ ك له‌عراق بوينه‌و گله‌وخواردنه‌ ژن و پياويگ بوينه‌.
به‌ياننامه‌گه‌ وت: حاڵه‌ت سێيه‌ميش مناڵيگ ه‌مه‌ن 12 ساڵ سعودى بويه‌، ك تيكه‌ڵ بويه‌ وه‌ل باپيره‌ تويشهاتگه‌گه‌ى ك زويتر ناوى ئاشكرا كريا له‌ پاريزگاى قه‌تيف و له‌ ئيرانه‌و گله‌و خواردوێد.
باس له‌وه‌يش كرد ئه‌و 21 حاڵه‌ته‌گه‌ى تريش له‌ ڕه‌گه‌ز مسريين، ك تيكه‌ڵ وه‌ل زياره‌تچيه‌يل مسرى بوينه‌، ك ئه‌وانيش دويه‌كه‌ ئاشكرا كريانه‌.
